JohanHeinsen/ENO huggingface dataset:
Odense Adresse-Contoirs Efterretninger, 1834-10-13
Den tydske Forbundsdag skal blandt andet i et af dens sidste Møder eenstemmig have besluttet at forbyde Undersaatterne at besøge Universitetet i Bern, der ansees som en Planteskole for revolutionaire Grundsætninger siden Læreres som Snells, Siebenpfeiffers a. Ansættelse ved samme. Paa Klage fra Kanton Aargau over, at de fra Zürich bortviste Strohmeier og Fein her vandrede frit omkring, har Regjeringsraadet i sidstmeldte Kanton lovet, i Fremtiden at adressere slige Forviste til Politiet.
Odense Adresse-Contoirs Efterretninger, 1834-10-13
Af den vedvarende Troppe-Jndskibning fra Konstantinopel til Asien vil Man slutte, at det endnu ikke maa være saa ganske roligt i Syrien. Med mindre Sandsynlighed søger Man i de tyrkiske Ambassader til Paris og London Beviis paa en hos Porten opkommen Mistillid til dens nordiske Beskytter." - Ligesaa drage andre stokholmske Blade den i svenska Minerval givne Forsikring i Tvivl: at Hensigten af den russiske Fyrst Mentschikows forventede Komme til Stolholm blot skulde være at komplimentere Hs. Majestæt i Keiserens Navn, fordi Grev Løvenhielm blev sendt til Petersburg, for at bivaane Alexander=Støttens Jndvielse.
Odense Adresse-Contoirs Efterretninger, 1834-10-13
Portugal. Først den 24 Septbr. om Eftermiddagen Kl. 2 1/2 gjorde Døden Ende paa Don Pedros Lidelser. Lissabon var til den 27de roligt, men her herskede en almindelig Bestyrtelse, og allerede havde Miguelisterne viist nogle svage OprørsForsøg, som havde havt 2 Munkes og 2 Officerers Mord til Følge. Faa Timer for sin Død lod Don Pedro Dronningen, sin Datter, komme for sig og modtog det høitidelige Løfte af hende: at hun efter hans Død vilde lade alle Personer uden Forskjell, som befandt sig fængslede for politiske Forseelser, sætte i Frihed. Kort derefter tog han Afsked med sine Ministre og Hoffolk, samt sin fordums Agent i London, Hr. Mendizabal, hvem han flere Gange omfav- og nede. Den ædle Fyrste endte sit paa Modgang og Omvexlinger saa rige Liv med største Hengivenhed og følte sig lykkelig over den Vending, Tingene havde taget i Portugal til hans Datters Fordeel. Sine jordiske Levninger befalede han at bisætte, ikke som et kronet Hoved, men blot som "Overanfører for den portugisiske Hær," helst i Oporto, hvortil hans Hjerte i det mindste skal bringes. Ved Ligets Aabning fandtes Aarsagen til hans Død bestemt at være Brystvattersot. Jngen, som med Opmærksomhed har fulgt den forevigede Fyrstes Liv, vil kunne tilbageholde sin Beklagelse over, at han netop skulde bortrykkes i det Øieblik, da han var gaaet seierrig af Kampen mod alle sine Fiender, og havde overvundet Miguelisterne ved sit Sværd, de intriquerende Hofmænd ved sin kraftige Villie og Diplomatiken ved en Fasthed i Karakteren, som i det mindste i nyere Tid hører til Sieldenheder.
Odense Adresse-Contoirs Efterretninger, 1834-10-13
De nye Ministres Udnævnelse læses allerede i Hoftidenden. Hertugen af Palmella er Præsident, Hertugen, af Terceira Krigs=, Grev Villa-Real Udenrigs=, Biskoppen, af Combra Jndenrigs=, Statsraad Ferra; Justits= og Freire Søeminister. Hr. Carvalhovedbliver som Finantsminister; Marquis Saldanha omtales derimod slet ikke, og overalt kan det nye Kabinet ansees som et KoalitionsMinisterium." Jsær formoder Man, at Hertugen af Palmellas Udnævnelse til Statsraads=Præsident vil være de fremmede Magter behagelig. J hans Sted er Statsraad Trigozo udnævnt til Vicepræsident for Pairskammeret. Da den Første tilkjendegav samme det nye Arrangement, lovede han, at Ministrene skulde gjøre Alt, for at sikre Portugals Rolighed og Lykke. Det bekjendte Oppositions=Medlem, Grev Taipa, protesterede imod Hr. Carvalhos Udnævnelse til Finantsminister, fordi han havde søgt at indføre falske Penge" – formodentlig de engelske Kroner - i Portugal. Hertugen af Leuchtenberg ventedes hver Dag til Lissabon, for at fuldbyrde sin Formæling med Dronningen. Don Pedro har testamenteret ham sin Kaarde, som han bar under Oportos Beleiring. Ved Portugisernes Had til alt Fremmed troer Man ikke, at torde love ham den hjerteligste Modtagelse.
Odense Adresse-Contoirs Efterretninger, 1834-10-13
Spanien. Klagerne vorde stedse høiere over den Uvirksomhed, som Dronningens Generaler vise, medens Jnsurrektionen udbreder sig selv i de indre Provindser, og i det mindste Carlisterne selv skildre Enthusiasmen for Don Carlos at grændse til "det Utrolige;" men saa er han ogsaa bleven yderst virksom, har Penge nok og tvivler slet ikke om Seiren, naar blot de fremmede Magter ville lade ham fægte ene (!). General Mina skal være saa svag, at han maaskee først om nogle Maaneder kan stige tilhest, og Rodil beholder indtil videre Kommanden. General Carondelet skal af Fortvivlelse have skudt sig selv. Elisondo, som den 26 f. M. blev angrebet af 2500 Carlister og opfordret til Overgivelse, er efter en nyere telegrafisk Depesche den 29de bleven undsat af General Cordova. Don Carlos befandt sig i Esnos, og Cuevillas havde, forfulgt af General Manso, trukket sig til Navarra.
Odense Adresse-Contoirs Efterretninger, 1834-10-13
Den nye Kommissions=Beretning over de øvrige Artikler, af Finants=Udkastet vidste Man endnu den 4 Octbr. ikke at andgrs 86 i Paris, omendskjøndt de spanske Renters overordentlige Stigen lod haabe gode Efterretninger. Under de foregaaende Debatter og Statsgielden indrømmede Marquis v. Torremeja, at mange af Statspapirerne vel ikke meere befandt sig i de første Eieres Hænder og at mange retskafne Familier saaledes kunde ødelægges; men deres Skjebne var da ikke værre end den fattige Dagleiers, der maa lide Skaden, naar han modtager en falsk Piaster af en Anden, og her er dog den Forskjel, at han holder den for ægte, medens Kjøberne af hine Papirer ret vel vidste, hvor let der kunde skee en Forandring med dem.
Odense Adresse-Contoirs Efterretninger, 1834-10-13
Frankerig. Penge, Penge, det er Sjelen, som kan sætte Liv i den halvdøde Statsmaskine og læge al Brøst. J Paris er den Ene nær ved at æde den Anden for de spanske Laan, OverAdministratoren ved de telegrafiske Linier, Hr. AlphonsoFoy, maa i Moniteuren forsvare sig imod Beskyldningen for, at det er ham, som forsinker Depescherne, hvilke Spekulanterne forud kjende og drage deres Fordeel af. Dette volder da uhyre Tab og Gevinst. Paa Børsen skriger Man hverandre Ørerne fulde; En finder Aarsagen i, at en Koureer har brækket Benet i de arragoniske Bjerge, efter en Anden er Ministeren Hr. Thiers selv interesseret i det hele Spil, efter en Tredie faaer Man kun Stumper af Telegraf Depescherne o. s. v. Midt i al denne Tummel og Forvirring er det miguelistiske Laan steget paa første Efterretning om Don Pedros Død, Generallieutenant Baron Aymard er nu ophøiet til Pair, for sine Fortjenester under den blodige Opstand i Lyon. Til Dagens øvrige Nyheder hører: urolige Optrin mellem Fangerne i St. Pelagie=Fængslet, som klage over de værste Mishandlinger. Deriblandt nævnes Udgiveren af "det souveraine Folk, Hr. Ombert, og en Hr. Guinard, hvilken Sidste er ført kneblet og bunden til Force=Fængslet. Desuagtet er den til 4 Maaneders Fængsel dømte Armand Carrel vendt frivillig tilbage fra Engelland og har anmeldt sig hos Politiepræfekten, for at dele Skjebne med sine Venner. Det Eneste han gruer for er, at han skulde komme paa frie Fod ifølge en kongelig Amnestie. "Jntet - skriver han - holdt mig fra at være forbleven i Engelland, hvis Regjering ikke sætter sin Ære i at tilkjempe sig Seire over tusinde mellem Fængselsmurene Jndspærrede. Naar Folk, som min herviske Ven Guinard, knebles inden laasede Dørre, insulteres, stødes og forslaaes, da kan Man dristig sige: at Æren sidder fangen og Nederdrægtigheden staaer Skildvagt for de Huller, hvori Borgerfriheden gravlægges." Over disse og andre Dagens Emner udlader Messager sig heel karakteristisk saaledes: "J St. Pelagie, paa Børsen og i Fontainebleau, opføres i disse Dage et Drama, som fortjener en Plads paa Verdenshistoriens store Skueplads. Paa Børsen spilles det borgerlige Sørgespil af hiint Treaktstykke. Man seer her de tøileløseste Lidenskaber, den meest materielle Egoisme i sin hele Nøgenhed. Her er hverken Tale om Religion, Fædreland eller nogen ædel Følelse; men med Øinene fæstede paa Telegrasen, strides Man om Penge. Den høiere Tra goede opføres i St. Pelagie, hvor ædlere Følelser komme under Betragtning; i Fontainebleau endelig spilles den ere komiske Deel af Stykket, Vaudevillen med sine Fadgiser og Platheder. Her sees Hof=Journalisterne, forblindede af deres Kongedømmes Glands, drukne af officiel Glæde. lyksalige i deres Garderobe=Sysler, kun at have Sands for tomme Høfligheder og hverken lade sig forstyrre af Børs mændenes Forbandelser eller Fangernes Sukke, &c.
Odense Adresse-Contoirs Efterretninger, 1834-10-13
Gazettens bekjendte Redakteur, Hr. Genoude, er virkelig gaaet over til den geistlige Stand og ordineret som Subdiakonus i Versailles. Med en Formue af en Million Fr. kan han ikke siges at trække sig tomhændet tilbage fra Verdens Larm. J Lyon er indledet nye Processer imod Pressen og foretaget nye Hæftelser af Arbeiderne. Man seer strax Tendentsen, naar en Journal for Jndustrie" har det saa forslidte Motto. Lighed! Retfærdighed! Frihed!
Odense Adresse-Contoirs Efterretninger, 1834-10-13
Jtalien. Kongen af Neapel er med sin hele Familie alt for længe siden vendt tilbage fra Palermo, uden at Rygterne om oprørske Bevægelser sammesteds have bekræftet sig. Fra Neapel selv røbe Efterretningerne en fortsat Kamp imellem Reform og Formørkelses=Principet. Saaledes læses et Svar paa nogle franske Journalers Bestræbelse for at sætte Kongens Hensigter i et falsk Lys. "Man vil - hedder det - ikke unde Tiden nogen Tid (!), men gjerne styrte Alt overende. Jmorgen skal en Nation tænke og føle anderledes end idag, fordi National eller den franske Koureer have saa besluttet, og vil Man gaae med langsomme, men sikre Skridt frem til det Bedre, da haanes det som, en tyrannisk Undertrykkelse af Frihedsideer, et Tilbageskridt til Barbariet." Ved Fremskridt til det Bedre kan dog neppe menes den ogsaa her med hver Dag voxende geistlige Jntollerants, der har naaet den Grad, at en Præst nylig lod Brudeparret staae og hverken med det Gode eller Onde kunde formaaes til at lyse, ikke sin - thi den var vist ikke meget værd. - men Guds Velsignelse over det, og det endskjøndt Paven dertil havde givet sit Minde (Brudommen var nemlig Engellænderen Hr. Craven af den reformeerte Kirke og Bruden en Datter af Grev Laferronnays) og baade den russiske og østerrigske Gesandt vare tilstede. Den stolte Prælat svarede, han gav aldrig sit Samtykke til en Forbindelse imellem en Christen og et Satans=Barn, (en konseqvent Benævnelse paa alle Anderledes=Troende). Det hele Optrin endte med, at den virkelig religiøse GrevLaserronnays viste Præsten Døren og formaaede en anden katholsk Geistlig til at forrette Vielsen. Greven har desuden indgivet en Klage til den hellige Fader over den gjenstridige Kirkens Tjener.
Odense Adresse-Contoirs Efterretninger, 1834-10-13
Som et fransk Blad fortæller, har Ministeren for den offentlige Underviisning i Turin, i Betragtning af den Fare, som er forbunden med et saa stort Antal Studerendes Samling i Hovedstaden, befalet, at Universitetet i Turin skal lukkes i Aaret 1835 og de videnskabelige Forelæsninger udparcelleres til at holdes i forskjellige Provindsialstæder. Migniatur=Republikken St. Marino, som hidtil undgik alle Revolutionens Storme, skal nylig af den pavelige og modenesiske Regjering være opfordret til at bortvise alle politiske Flygtlinge. Den hellige Jnqvisition i Rom har atter forbudet den katholske Christenhed at læse eller eie gaat 14 meest filosofiske Skrifter, af hvilke flere vare udkomne for Aar og Dag siden, læste og igjen glemte, hvis ikke Erindringen om dem saaledes paa nye opfriskedes.
Odense Adresse-Contoirs Efterretninger, 1834-10-13
Kjøbenhavns Børs-Kours den 10 Octbr. 1834. Hamb. 2 M. - k. S. 207. 4 pCt. norsk Laan ved Hambro Spec. 207, solgt til 12 Mk. 7 3/4 s. og Søn af 1825. 100 a - B. Norske Spec. Sedl. pr. 1004 PCt. dito dito af 1828, Sp. 172 a 172 1/2 Rbd. Sedl. 100 a - r. S. Sv. Sedl. pr. Rd. 47 1/2 - sk. T. 4 pCt. nye norske Oblig. af 4 pCt. Kongel. Obligationer 1834. 100 a - i Bco. (u. Rente) 90 1/2 a 91 R. Sedl. 4 pCt. dito dito 100 - r. S. Dito over 2000 pr. Stk. - S. 4 PCt. uopsigel. norske Stats Dito... dito 87 1/2 a 88 Bco. Obligat. - 4 - Rd. Bco. Nation. Obl. (af Laan 4 Febr. 3 PCt. nye danske Obligat. 1820) 101 1/2 a 102 Rbd. r. S. (1 L. Sterl. 14 Bcomk.) 72 Dito 105 1/43105 3/4 Rbd. Sedl., a - L. St. 4 pCt. uopsigelige Rigsbank Asiatiske Aktier - 4 - i Sedl. Oblig. 101 a 101 1 Rbd. r. S. Bank-Disconto. 4 pCt. Paa Mine Commerups Gravhøi. Vandrer, veed Du, hvad her lagdes ned? Ungdom, Uskyld, blid, beskeden Ynde, Og et Hjerte, som ei kunde synde Fuldt af Troe og Haab og Kjerlighed! Unge Pige, her ved denne Grav Du lære, Hvor din sidste Time snart kan slaae, Liig den Sallige Du derfor være At engang begrædt som hende døe Du maae!!
Odense Adresse-Contoirs Efterretninger, 1834-10-13
AVERTISSEMENTS. J Anledning af Hds. Majestæt Dronningens høie Fødselsdag bliver den 28 dennes, om Aftenen Kl. 6, Assemblee og Bal i Svendborg Byes nye Klub; hvilket herved til Efterretning for de udenbyes Medlemmer bekjendtgjøres. Direktionen.
Odense Adresse-Contoirs Efterretninger, 1834-10-13
Den Nordiske Kirke-Tidende. De, som ønske at subskribere paa Den Nordiske Kirke-Tidende, hvori Udgiveren, Magister Lindberg, for Tiden meddeler historiske Oplysninger og de gudelige Forsamlinger i Fyen fra deres Begyndelse 1819 til den nærværende Tid, bedes at melde sig hos Boghandler Milo i Odense. Prisen paa dette Tidsskrift er 1 Rbdlr. Qvartalet.
Odense Adresse-Contoirs Efterretninger, 1834-10-13
Min Aftentegneskole for Haandværkere begynder for denne Vinter Mandagen den 15 October Kl. 6 i Borgerskolens Locale. Moe.
Odense Adresse-Contoirs Efterretninger, 1834-10-13
Skipper Hans Hansen ved Nyborg afseiler den 18 October til Kjøbenhavn, og medtager Fragtgods og Passagerer. Man melder sig hos Skipperen selv eller hos Gjæstgiver Landmark. Hvide Voxlys No. 1 til 5 Mk. 8 s. pr. Pd., gule dito til 4 Mk. pr. Pd., Formelys 6, 8 a 10 Stkr. pr. Pd. 22 Mk. 8 s. pr. Lpd., Spedelys 8, 10, 14 a 28 Stkr. pr. Pd. 21 Mk. 8 s. pr. Lpd., Bomulds=Lysegarn 5 Mk. a 6 Mk. 8 s. pr. Pd., linned Lysegarn 2 Mk. 8 s. pr. Pd. bekommes hos Kjøbmand J. O. Rasmussen i Korsgaden.
Odense Adresse-Contoirs Efterretninger, 1834-10-13
Bundtmager Michelsen i Aarhuus har forsynet mit Oplag med mange smukke Vintervarer, bestaaende af Pelleriner, lange og korte Bog, Peltsstøvler, Kraver til Mandsfrakker, og Kasketter af nyeste Facon. Tillige har jeg den Ære at anbefale hos mine ærede inden, og udenbyes Handelsvenner min velassorterede Boutik, der nylig fra Hamborg er forsynet med Manufaktur, Porcellain, slebne Glas og mange smukke Galanterievarer, der Alt erholdes i nyeste Smag og til billige Priser hos M. D. Meyer i Svendborg.
Odense Adresse-Contoirs Efterretninger, 1834-10-13
En moderne engelsk Kakkelovn anvises tilkjøbs fra Adressekontoiret. 3de Til førstk. Novbr. kan en Seminarist faae Plads hos mig som Huuslærer. Attester om Duelighed og Moralitet bedes franco indsendt eller personlig meddeelt. Brandtberg pr. Weile den 1 Octbr. 1834. Schuckenburg.
Odense Adresse-Contoirs Efterretninger, 1834-10-13
For en duelig Grovsmed, som selv har Redskaber, er til 1 Novbr. et Huus med Jord og en nye Smedie, med stærk Søgning, til Leie eller tilkjøbs. Lysthavende ville med tilstrækkelige Beviser melde dem hos Schnakenburg. Brandberg pr. Weile den 1 Octbr. 1831.
Odense Adresse-Contoirs Efterretninger, 1834-10-13
Hos Undertegnede er alle Sorter Gibsfigurer at bekomme; tillige modtages gamle Gibsarbeider til Reparation og Afpudsning, nemlig af Alabast, Gibs og alle tilhørende Arbeider, til billig Priis. G. Angelini, Gibsarbeider, boende hos Bager Frantz Hansen paa Overgade.
Odense Adresse-Contoirs Efterretninger, 1834-10-13
En god Davidharpe og et Fortepiano med Fløiter, i Mahogniekasse, anvises til Salg af Organist Foersom.
Odense Adresse-Contoirs Efterretninger, 1834-10-13
Onsdagen den 22 Octbr. sælges ved Auction endeel Bøge og Egetræer i Østergaards Skove.
Odense Adresse-Contoirs Efterretninger, 1834-10-13
Tirsdagen den 21 Octbr. førstkommende, Kl. 10 Formiddag, afholdes Auction i Rønningesøegaards Skove over endeel paa Roden staaende Bøgetræer, tjenlige til Gavntræe og Brænde, samt over endeel hugne Elle og nogen Bøgetop. Mødet er hos Skovfoged Mads Jørgensen ved Langeskov. J en af Fyens Kjøbstæder, hvor der for Tiden ingen Gartner opholder sig, er et velbygget Huus med en god Hauge, som før har været eiet af en Gartner, at erholde tilkjøbs paa billige Konditioner. Maatte Nogen attraae en saadan Eiendom, anvises den af Fuldmægtig C. Petersen i Nyborg.
Odense Adresse-Contoirs Efterretninger, 1834-10-13
Forpagtnings=Auction. Den forhenværende Stutteriegaard Faurholm, beliggende i Liunge-Frederiksborg Herred, Frederiksborg Amt, ved Kjøbstaden Hillerød, omtrent 5 Miil fra Kjøbenhavn og 3 Miil fra Helsingøer, bliver ved een eneste Auction, som holdes paa selve Gaarden Torsdagen den 20 Novbr. næstkommende, Formiddag Kl. 11, opraabt til Bortforpagtning i 9 paa hinanden følgende Aar, fra 1 Mai 1835 til 1 Mai 1844, paa nærmere Approbation, som snarest muligt kan ventes. Eiendommen, hvis Bygninger i dette Aar ere satte i fortrinlig Stand, og hvis udmærkede kraftfulde Jorder bestaae af omtrent 900 Tønder Land geometrisk Maal, fri Hovedgaardstaxt, med et betydeligt Huusmandshoverie, overdrages Forpagteren, med Fritagelse for alle Skatter, og med en Besætning af 100 jydske og 70 af de saakaldte faurholmske forædlede Køer, foruden Tyre og Ungqvæg, tillige erholder han et fuldstændigt Jnventarium, Hestebesætning, fornødent Føde= og Sædekorn for tilstundende Sommer m.v. Forpagtningskonditionerne ligge til Eftersyn paa alle Amtstuer i Landet, paa Eiendommen selv og hos enhver af Undertegnede. Kommissionen til at undersøge alle Okonomien vedkommende Gjenstande ved det Kongelige Frederiksborgske Stuttterie, den 11 October 1834. Roepstorff. Collin. Treschow. Sarauw. Bindesbøll. Drewsen.
Odense Adresse-Contoirs Efterretninger, 1834-10-13
Bortforpagtning. Ved offentlig Auction, som afholdes paa den i Storefuglede, Sogn, 3 1/2 Miil fra Slagelse og 2 Miil fra Kallundborg beliggende Flinterupgaard, Tirsdagen den 21 October førstkommende, Kl. 10 Formiddag, bliver bemeldte Gaard opbuden til Bortforpagtning paa 11 Aar, fra 1 Mai 1835 at regne, efter Konditioner, som findes til Eftersyn paa Postgaardene i Nyborg, Odense, Assens og Middelfart. Med Gaarden overleveres 12 Heste, 54 Hollænderiekøer, 2 Tyre, de fornødne Vogne, Plove, Harver, Sæde= og Fødekorn, en Tærskemaskine, samt endeel Meierie-Redskaber med mere, ligesom og Forpagteren overlades til Gaardens Drivt endeel Pligtarbeide af Huusmænd. Gaarden, som tilhører den Kongelige Kasse, staaer for Hartkorn 36 Tdr. 5 Skpr. 2 Fdkr. 1 1/4 Alb. Jorderne ere af meget god Beskaffenhed.
Odense Adresse-Contoirs Efterretninger, 1834-10-13
Jfølge vedkommende Forligs- og Udlægshavers Begjæring, bliver det den sindsvage Bager Søren Thomsen tilhørende Huus Nr. 52 i denne Byes Adelgade, bestaaende af 6 Fag Forhuus til Gaden, med tilhørende Gaards- og Haugeplads, stillet til Bortsalg ved 3 offentlige Auctioner, der afholdes paa Bogense Raadstue Mandagene den 3 og 17 Novbr. samt 1 Decbr. førstkommende, om Formiddagen Kl. 11. Hvilket herved til Lysthavendes og alle Vedkommendes Efterretning bekjendtgjøres. Bogense Byefogedkontoir den 10 Octbr. 1834. Baadsgaard.
Odense Adresse-Contoirs Efterretninger, 1834-10-13
Formedelst Bortreise lader Enke Madame Engberg ved Auction opbyde og bortsælge sit Huus, beliggende uden for denne Byes Vesterport, i den saakaldte Nyegade, under No. 287, som i Aaret 1830 er af nyt opført af Muur= og Egebindingsværk, bestaaende af 6 Fag til Gaden, et Halvtags=Huus i Gaarden, Alt med samme Rettigheder og Byrder, som hun selv efter Skjøde af 8 Decbr. 1830 eier det. Første Auction afholdes den 10 hujus, den Anden den 17de og den Tredie den 24 s. M., hver Gang Kl. 11 om Formiddagen. De to første Auctioner afholdes paa Raadhuset i Faaborg; tredie og sidste paa Stedet, som sælges. Konditionerne erfares forud her paa Kontoiret, samt paa Auctionsstedet. Lysthavende indbydes. Byefogedcontoiret, Faaborg den 5 Octbr. 1834. Wiborg.
Odense Adresse-Contoirs Efterretninger, 1834-10-13
Leverdagen den 18 d. M., Formiddag Kl. 9, bliver, efter Skifterettens Foranstaltning, afholdt offentlig Auction i Huset, No. 218 i Graabrødrestræde over afg. Jomfrue Regine Marie Buchs Efterladenskaber, bestaaende af Stole, Borde, Speile, Sengklæder, en Dragkiste, et Klædeskab, en 2 Etages Kakkelovn, endeel Gangklæder og Linned, noget Kjøkkentøi, m. v. Hvilket herved bekjendtgjøres. Odense den 10 Octbr. 1834. Reimuth.
Odense Adresse-Contoirs Efterretninger, 1834-10-13
Torsdagen den 16 d. M., Formiddag Kl. 9, bliver i Gaarden No. 605 i Pugestrædet afholdt offentlig Auction over adskillige Meubler og Effekter, bestaaende af et 8 Dages Stueuhr, tvende 2 Etages Kakkelovne, et stort poleret Sengested, 2 simple dito, en Dragkiste, et Hjørneskab, 2 Klædekister, Stole, Borde, Skabe, endeel Kjøkkentøi m.v., afg. AmtsprovstindeHolms Arvinger med flere tilhørende. Hvilket herved bekjendtgjøres til Lysthavendes Efterretning. Odense den 10 Octbr. 1834. Reimuth.
Odense Adresse-Contoirs Efterretninger, 1834-10-13
Løverdagen den 31 d. M., Formiddag Kl. 11, afholdes en Skiftesamling paa Odense Raadstue i afg. Kjøbmand Ben dir's Boe, ved hvilken Bestemmelse ønskes taget om yderligere Jnddrivelse af adskillige udestaaende Fordringer. Da nu Proklamaet i bemeldte Boe er udløbet, saa agter Skifteretten at forelægge Kreditorerne en Udsigt over Boets Tilstand, for at de kunne bedømme, hvorvidt der maatte være Anledning for dem til at gjøre Jndsigelse imod en eller anden af de anmeldte Fordringer. Dette bekjendtgjøres herved til alle Vedkommendes Efterretning, i Overeenstemmelse med Pl. 21 April 1824. Odense Raadstue den 12 Octbr. 1834. Borgermester og Raad.
Odense Adresse-Contoirs Efterretninger, 1834-10-13
Rettelse. J Avisen No. 16 Side 666, anden Spalte, Lin i nedenfra; levne for levere, og samme Spalte, nederste Linie: Wales for Walis.
Odense Adresse-Contoirs Efterretninger, 1834-10-14
63 Aargang. Blikts Fyens, Kongelig allene privilegerede. Adresse-Avis og Avertissementstidende. Forsendes med Brevposten, overalt i de danske Stater. Redigeres, trykkes og udgives i Odense. af Søren Hempel, Kancellieraad. Tirsdagen. 14 October 1834. Jndhold. Storbrittannien (Neger=Oprør paa St. Kiets og flere Øer. Tydskland (De vestphalske Domainekjøberes Sag. Regjeringslovens Antagelse af de Hessen-Casselske Landstænder). Grækenland (Opstandens Undertrykkelse). Cholera. Uden¬
Odense Adresse-Contoirs Efterretninger, 1834-10-14
landske Blandinger. - Fædrelandet. Offentlige Foranstaltninger. Valgforhandlinger. Tildragelser. Blandinger. Nyborg.
Odense Adresse-Contoirs Efterretninger, 1834-10-14
Storbrittannien. Foreløbig haves Efterretning om et meget betænkeligt Neger=Oprør paa St. Kitts, som dog formodentlig er overdrevet. Den 6 August blev Krigsloven publiceret, og kun med Møie lykkedes det at faae Bugt med Rebellerne; af de Fangne bleve flere pidskede til Døde &c. Fra den 18 Aug. var Alt igjen roligt og Forretningerne gik deres vante Gang. paa nogle andre Kolonier har ogsaa viist sig Uroligheder.
Odense Adresse-Contoirs Efterretninger, 1834-10-14
Endelig har Admiralitetet tilstaaet Seierherrerne fra Navarino de dem i saa mange Aar forholdte Prisepenge. Officerer, Matroser og Soldater ere deelte i 8 Klasser; den første bestaaer af Admiral Codrington, som faaer 7480 Pd., uagtet hans udtrykkelige Erklæring i Parlamentet, "at han blot talede for Skibsmandskabet, da han selv intet vilde have." J anden Klasse faaer hver Person 1068 Pd., i tredie 94 Pd. 5 Sh. og saaledes nedad til den ottende Klasse, der maa nøie med 1 Pd. 10 Sh.